kk kk bg kk kk be kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk de kk en oc kk kk kk kk kk kk kk kk kk kk de kk de kk kk kk kk kk kk ru ru bg kk kk kk hbs_cyr kk de hbs_cyr kk de kk kk kk kk kk uk ky kk ky kk en kk kk kk kk kk kk kk ba kk kk kk kk kk kk kk de en kk kk de en kk kk de en kk kk kk kk en kk kk en kk kk kk kk kk kk hbs_cyr kk kk kk kk kk hbs_cyr kk ru bg kk kk kk kk bg en kk kk kk kk kk kk be it en en fr en it en en
Шайтан бар жерде отырмаймын! - Қазақстандағы Ислам
Алла Елшісі сүйікті пайғамбарымыз Мұхаммед (с.ғ.с.) пен Хз. Әбу Бәкір (р.а.) қатысқан бір жиында, Хз. Әбу Бәкірге бір адам келіп ауыр сөздер айта бастады. Хз. Әбу Бәкір оған жауап бермей отыра берді. Алла елшісінің (с.ғ.с.) жүзі күлімсіреп, болған жайтты үнсіз бақылап отырды.
Жаңағы адам айқайын ондан ары күшейтіп, Хз. Әбу Бәкірді балағаттауын жалғастырса да, Хз. Әбу Бәкір әлі жауап бермеді. Әлгі адам балағат сөзін одан әрі айта бергенде, Хз. Әбу Бәкір шыдай алмай оған жауап қатты.
Бұл ғибратты оқиғадан мынадай сабақ алуымыз керек:
а) кейде дөрекілік көрсеткен адамға ең жақсы жауап – үнсіздік. Әрине, бұл үшін шыдамдылық, мықты төзім қажет. Сізді қорлаған, балағаттап, жаман сөз айтқан адамға жауап беруге оқталғанда, әлбетте ауыр сөздерді қолданасыз. Ал бұны естіген қарсы тарап, одан қаталырақ жауап береді, ал сіз оған одан да қаталырақ жауап бересіз, осылайша жалғасқан бұндай дау-дамай тек сөзбен ғана емес, іс-әрекетке көшуі әбден мүмкін.
Көптеген ұрыс-керіс пен дау-дамай кісі өлімімен де аяқталатынын көріп жүрміз. Мұндай жағдайдың болмауын немесе алдын алу үшін не істеу керек? Қарсы тараптың деңгейіне түспей, өз қасиетімізді жоғалтпай, үнсіздікті сақтау да бір жауап екенін білуіміз керек.
Сотталған: «Ата-анамды «кәпірсіңдер» деп ренжіткенім үшін қатты өкінемін»
«Ел үлесі – пәтерге»: Көпбалалы анаға бес бөлмелі үйдің кілті табысталды
Адам баласының бойындағы бұл жақсы қасиет туралы Қасиетті кітабымыз Құран Кәрімнің «Фұрқан» сүресінің 63 аятында Алла тағалла былай деп бұйырады: «Рахманның құлдары жер бетінде кішіпейілділікпен сыпайы жүріп, оларға надандар тіл тигізсе:  (ренжітпей) «Сәләм/ Тыныштық болсын» деп айтыңдар».
б) адам баласы жан мен тән сияқты екі болмыстан тұрғаны секілді бұл ғалам да екі болмыс шеңберінде жаратылған. Яғни көзге көрінетін болмыс пен көзге көрінбейтін (ғайып) болмыстың бар екенін біз білеміз. Күнделікті өмірімізде біз, көзге көрінетін болмыстармен тікелей жұмыс жасасақ, көзге көрінбейтін болмыстардың табиғаты мен жаратылысын білмесек те, олар (періштелер, жындар) біздің әлемімізде тіршілік жасайтынын, біз сезім мүшелерімізбен сезе алмасақ та, бұл жаратылыстардың бар екенін білеміз.
Пайғамбарымыз Мұхаммед (с.ғ.с.) адамдар арасында физикалық тұрғыда өмір сүрсе де, Алла Тағаланың рұқсатымен ғайып әлеміне қатысты оқиғаларға да куә болған. Ол сахабаларымен бірге физикалық түрде отырып, олардың жүздеріне қарап тұрғанда, ол жиында тұрған періште мен шайтанды да көкірек көзімен көре білген.
в) жақсы әдеттеріміз бен мінез-құлқымызды, дұғаларымыз бен жақсы ниетімізді періштелер қолдаса, жаман әдеттеріміз бен мінез-құлқымызды шайтан қолдайды екен. Өміріміздің әр сәтінде, әрбір айтқан сөзімізді, әрбір ісімізді Алланың қалауымен деп жасасақ, сол істе берекет болады, Алланың разылығын аламыз мен сый-сияпатына кенелеміз. Ал өзіміздің жан-дүниемізге жараспайтын сөз айтсақ, Алла разы болмайтын істермен айналысатын болсақ, шайтандармен дос болып, солардың жолымен жүрген болады екенбіз.
Міне осы себептен де Алла тағала Құран Кәрімде бұл көзге көрінбейтін жаратылыстың жаманынан сақтану үшін бізге мынадай дұға жасауды үйретеді: «/Әй Мұхаммед!/ Әрі айт: Раббым! Шайтандардың мені арбап, азғыруынан Өзіңе жүгініп, қорғауыңды сұраймын. Раббым! Олардың жаныма келуінен Саған сыйынамын, қорғауыңды сұраймын» деп дұға жасауды үйреткен «Әл-Муминун сүресі 97-98 аяттарында.
Сөзімді «Алла барша бауырларымызды шайтанның жамандығынан, жынның перісінен, жаман адамдардың тіл көздерінен сақтасын» деген дұғамен аяқтағым келеді. Жаратқан баршамызға жақсылық нәсіп етсін. Әмин.
[1] Ахмед бин Ханбал, Муснад, 15/390 (риуаят № 9624)
Ібіліс адамның әлсіз жерінен шабуылдайды
Жын кіре ме, жоқ па?
Алжир мен Ресей алғаш рет лаңкестікке қарсы оқу-жаттығуларын өткізеді
Пікір қалдыру Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Келесі рет пікір қалдыру үшін менің атымды, электрондық поштамды және веб-сайтымды осы браузерде сақтау.
Исламның 5 парызы – Ибраһимнің (а.с.) 5 қазынасы
Бөлісу 1233 Твитерге 771
«Хикмет» cөзінің мағынасы қандай?
Бөлісу 208 Твитерге 130
Төрт мәзһаб – ислам
Бөлісу 752 Твитерге 470
Қожа Ахмет Ясауи хикметтері – тәрбиелік құрал
Бөлісу 148 Твитерге 92
Сотталған: «Ата-анамды «кәпірсіңдер» деп ренжіткенім үшін қатты өкінемін»
«Ел үлесі – пәтерге»: Көпбалалы анаға бес бөлмелі үйдің кілті табысталды
Жарас Ахан: Саналы адамға сенім керек
Kazislam порталы – мемлекетіміздің дін саласында жүргізіп жатқан жұмыстарын насихаттайтын еліміздегі бірден-бір интернет-ресурс.
Құпия сөзді қалпына келтіру
Құпия сөзді қалпына келтіру үшін пайдаланушы аты немесе электрондық пошта мекенжайын енгізіңіз.
Update Required Flash plugin